text: পরিচয় গোপন করে মোবাইলে প্রেম , ঘরে ঢুকে স্কুলছাত্রীকে ধর্ষণ এ সময় হাতেনাতে কাঠমিস্ত্রি আটক ।
  এক্সক্লুসিভ ডেস্ক, জাতীয়, ময়মনসিংহ বিভাগ
  ৪ নভেম্বর, ২০২০ / ৬৫ জন দেখেছেন
  জামালপুর সদর উপজেলার পরিচয় গোপন করে মোবাইলে অষ্টম শ্রেণির একছাত্রীর সাথে প্রেমের ফাঁদ পাতেন পার্শ্ববর্তী এলাকার কাঠমিস্ত্রি খলিলুর রহমান। জামালপুর সদর উপজেলার রশিদপুর ইউনিয়নের সেঙ্গুয়া গ্রামে এ ঘটনা ঘটে।
  ২ নভেম্বর (সোমবার) রাতে ওই ছাত্রীর ঘরে ঢুকে ধর্ষণের সময় তাকে হাতেনাতে আটক করে প্রতিবেশীরা। পরে এলাকাবাসী খলিলকে সারারাত গাছে বেঁধে রাখে তারা। মঙ্গলবার দুপুরে খবর পেয়ে তাকে আটক করে র‍্যাব ১৪ ।
  স্থানীয় সূত্র জানায়, জামালপুর সদর উপজেলার রশিদপুর ইউনিয়নের সেঙ্গুয়া গ্রামে ধর্ষণের শিকার ওই ছাত্রী সাধারণ এক কৃষক পরিবারের মেয়ে। তাদের বাড়ি থেকে মাত্র এক কিলোমিটার দূরে পাশের গ্রাম আলীনগরের আব্দুস সামাদের ছেলে খলিলুর রহমান (৩০) পেশায় একজন কাঠমিস্ত্রি। পরিচয় গোপন করে ওই ছাত্রীর সঙ্গে প্রেমের ফাঁদ পাতেন খলিল। খলিলুর রহমান বিবাহিত এবং এক সন্তানের জনক।
  সোমবার রাতে ওই ছাত্রী বাড়িতে একা থাকার সুযোগে রাত ৯টার দিকে খলিলুর রহমান ওই ছাত্রীর বাড়িতে যান এবং জোরপূর্বক ঘরে ঢুকে তাকে ধর্ষণ করেন। এ সময় ওই ছাত্রীর চিৎকারে তার মামা ঘরে ঢুকে এ দৃশ্য দেখতে পান। খলিলুর রহমান পালিয়ে যাওয়ার চেষ্টা করলে প্রতিবেশীরা তাকে আটক করে মারধরের পর সারারাত গাছে বেঁধে রাখে।
  পরে স্থানীয় নারায়ণপুর তদন্ত কেন্দ্রের ইনচার্জ পুলিশ পরিদর্শক আব্দুল লতিফ পুলিশ ঘটনাস্থল পরিদর্শন করেন। মেডিক্যাল পরীক্ষাসহ পরবর্তী আইনি পদক্ষেপের জন্য ধর্ষণের শিকার ওই ছাত্রীকে সদর থানায় নিয়ে গেছে পুলিশ।